SÚŤAŽNÉ PODKLADY

Predmet zákazky:

**Rekonštrukcia miestnych komunikácií Nitra - Chrenová**

Podlimitná zákazka podľa § 108 a §112 až §116

podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“)

Schvaľuje:

|  |
| --- |
|  Marek Hattas |
|  primátor |
|  |

Nitra, november 2021

**OBSAH SÚŤAŽNÝCH PODKLADOV**

A.1 **Pokyny pre uchádzačov**

 **Časť I. Všeobecné informácie**

1. Identifikácia verejného obstarávateľa
2. Predmet zákazky
3. Rozdelenie predmetu zákazky
4. Variantné riešenie
5. Pôvod predmetu zákazky
6. Miesto dodania predmetu zákazky a lehoty uskutočnenia
7. Zdroj finančných prostriedkov
8. Zmluva
9. Lehota viazanosti ponuky

 **Časť II. Dorozumievanie a vysvetľovanie**

1. Dorozumievanie medzi verejným obstarávateľom a záujemcami/uchádzačmi
2. Vysvetľovanie a doplnenie súťažných podkladov
3. Obhliadka miesta dodania predmetu zákazky

 **Časť III. Príprava ponuky**

1. Vyhotovenie ponuky
2. Jazyk ponuky
3. Mena a ceny uvádzané v ponuke, mena finančného plnenia
4. Zábezpeka ponuky

**Časť IV. Obsah ponuky**

1. Obsah ponuky

**Časť V. Predkladanie ponuky**

1. Náklady na ponuku
2. Uchádzač oprávnený predložiť ponuku
3. Predloženie ponuky
4. Označenie elektronickej ponuky
5. Miesto a lehota na predkladanie ponuky
6. Doplnenie, zmena a odvolanie ponuky

 **Časť VI. Otváranie a vyhodnotenie ponuky**

1. Otváranie ponúk
2. Preskúmanie a hodnotenie ponúk
3. Oprava chýb
4. Vyhodnocovanie ponúk

**Časť VII. Dôvernosť a etika vo verejnom obstarávaní**

1. Dôvernosť procesu verejného obstarávania
2. Revízne postupy

**Časť VIII. Prijatie ponuky**

1. Informácia o výsledku vyhodnotenia ponúk
2. Uzavretie zmluvy
3. Ďalšie informácie

**A.2 Podmienky účasti uchádzačov**

33. Podmienky účasti vo verejnom obstarávaní, týkajúce sa osobného postavenia

34. Podmienky účasti vo verejnom obstarávaní, týkajúce sa finančného a ekonomického postavenia

35. Podmienky účasti vo verejnom obstarávaní, týkajúce sa technickej a odbornej spôsobilosti

36. Doklady preukazujúce splnenie podmienok účasti

**A.3 Kritériá HODNOTENIA**

37. Všeobecné požiadavky na spôsob určenia ceny

38. Kritériá hodnotenia ponúk

**B.1**  **Opis predmetu zákazky**

39. Predmet zákazky

**B.2 OBCHODNÉ PODMIENKY DODANIA PREDMETU OBSTARÁVANIA**

**Prílohy:**

Príloha č. 1 Návrh na plnenie kritérií

Príloha č. 1 A Výkaz výmer

Príloha č. 2 Identifikačné údaje o uchádzačovi

Príloha č. 3 Čestné prehlásenie uchádzača o subdodávateľoch

Príloha č. 4 Dokumentácia

 **A.1 Pokyny pre uchádzačov**

**Časť I.**

**Všeobecné informácie**

**1. Identifikácia verejného obstarávateľa**

**Verejný obstarávateľ**

Názov organizácie: Mesto Nitra

Adresa organizácie: Štefánikova trieda 60, 950 06 Nitra

IČO: 00308307

DIČ: 2021102853

IČ DPH: SK2021102853

Web organizácie (URL): www.nitra.sk

**Kontaktná osoba**:

V procesných veciach verejného obstarávania

* **Mgr. Viktor Moravec, 037/6502344,** **moravec@msunitra.sk**

Vo veciach technických

* **Ing. Vladimír Matula, 037/6502277,** **matula@msunitra.sk**

**2.Predmet zákazky**

2.1 Názov predmetu zákazky**:** „**Rekonštrukcia miestnych komunikácií Nitra - Chrenová**“.

2.2 Číselný kód pre hlavný predmet a doplňujúce predmety zákazky z Hlavného slovníka, (CPV):

Hlavný predmet:

 45233160-8 Cestičky a iné spevnené plochy

 45233161-5 Stavebné práce na stavbe chodníkov

2.3  V zmysle § 3 ods. 5 zákona (ďalej aj zákon o verejnom obstarávaní) sa týmto obstarávaním zadáva civilná zákazka (ďalej len zákazka).

2.4 Predmet zákazky: „Rekonštrukcia miestnych komunikácií Nitra - Chrenová“

2.5 Predpokladaná hodnota zákazky:

**15 735,62 € bez DPH, 18 882,74 € vrátane DPH.**

**3. Rozdelenie predmetu zákazky**

Predmet zákazky je rozdelený na časti : nie.

**4. Variantné riešenie**

4.1  Uchádzačom sa neumožňuje predložiť variantné riešenie vo vzťahu k požadovanému predmetu zákazky.

4.2  Ak súčasťou ponuky bude aj variantné riešenie, na túto ponuku sa nebude prihliadať a takéto variantné riešenie nebude zaradené do vyhodnotenia ponúk.

 **5. Pôvod predmetu zákazky**

Uchádzač, jeho prípadní subdodávatelia, uchádzačom navrhnutí kľúčoví experti a prípadne ním ponúkané tovary musia spĺňať požiadavky na pôvod, stanovené všeobecne záväznými právnymi aktmi Európskej únie, príslušnými medzinárodnými zmluvami a dohodami.

**6. Miesto dodania predmetu zákazky a lehoty uskutočnenia**

6.1 Miesto dodania predmetu zákazky:  Mesto Nitra

6.2 Trvanie zmluvy o dielo/lehota uskutočnenia stavebných prác: do 60 dní od zahájenia prác.

**7. Zdroj finančných prostriedkov**

Predmet zákazky bude financovaný z vlastných zdrojov verejného obstarávateľa. Predmet zákazky bude hradený bezhotovostnou platbou.

**8. Zmluva**

8.1 Výsledkom podlimitnej zákazky bude Zmluva o dielo § **536** a nasl. zákona
č. 513/1991 Zb. Obchodný zákonník v znení neskorších predpisov (ďalej len „zmluva o dielo“).

8.2 Podrobné vymedzenie zmluvných podmienok na uskutočnenie požadovaného predmetu zákazky je uvedené v návrhu zmluvy o dielo ktorá je uvedená v časti B2 Obchodné podmienky dodanie predmetu obstarávania súťažných podkladov. Uchádzač je povinný akceptovať znenie navrhnutých obchodných podmienok, ktoré sú súčasťou súťažných podkladov.

**9. Lehota viazanosti ponuky**

9.1 Uchádzač je svojou ponukou viazaný počas lehoty viazanosti ponúk. Lehota viazanosti ponúk plynie od uplynutia lehoty na predkladanie ponúk do uplynutia lehoty viazanosti ponúk stanovenej verejným obstarávateľom.

9.2 Lehota viazanosti ponúk je stanovená do **31. 03. 2022.**

9.3 V prípade uplatnenia revíznych postupov v zmysle § 163 a nasl. zákona alebo iných okolností, verejný obstarávateľ oznámi uchádzačom predpokladané predĺženie lehoty viazanosti ponúk. V prípade, ak verejný obstarávateľ vyžaduje predloženie zábezpeky, predĺžená lehota viazanosti ponúk nemôže byť dlhšia ako 12 mesiacov od uplynutia lehoty na predkladanie ponúk.

​​​9.4 Uchádzači sú svojou ponukou viazaní do uplynutia verejným obstarávateľom oznámenej, prípadne primerane predĺženej lehoty viazanosti ponúk.

9.5 Verejný obstarávateľ si vyhradzuje právo uzavrieť zmluvu o dielo v predĺženej lehote viazanosti ponúk.

**Časť II.**

**Dorozumievanie a vysvetľovanie**

**10. Dorozumievanie medzi verejným obstarávateľom a záujemcami/uchádzačmi**

* 1. Komunikácia medzi verejným obstarávateľom a záujemcami/uchádzačmi sa uskutočňuje spôsobom a prostriedkami, ktoré zabezpečia úplnosť údajov a obsahu uvedených v ponuke a zaručia ochranu dôverných a osobných údajov uvedených v týchto dokumentoch, resp. v súlade s ustanovením § 22 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“).
	2. Verejný obstarávateľ bude pri komunikácii s uchádzačmi resp. záujemcami postupovať v zmysle § 20 zákona o verejnom obstarávaní prostredníctvom komunikačného rozhrania systému JOSEPHINE, tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami/uchádzačmi počas celého procesu verejného obstarávania. Podania a dokumenty súvisiace s uplatnením revíznych postupov sú medzi verejným obstarávateľom a záujemcami/uchádzačmi doručené v súladu s Výkladovým stanoviskom Úradu pre verejné obstarávanie č. 3/2018.
	3. **Pravidlá pre doručovanie** – zásielka sa považuje za doručenú záujemcovi/uchádzačovi, ak jej adresát bude mať objektívnu možnosť oboznámiť sa s jej obsahom, t. j. akonáhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE a to v súlade s funkcionalitou systému.
	4. Ak je odosielateľom zásielky verejný obstarávateľ, tak záujemcovi/ uchádzačovi bude na ním určený kontaktný e-mail / e-maily bezodkladne odoslaná informácia, že k predmetnej zákazke existuje nová zásielka/správa. Záujemca/uchádzač sa prihlási do systému a v komunikačnom rozhraní zákazky bude mať zobrazený obsah komunikácie – zásielky, správy. Záujemca/uchádzač si môže v komunikačnom rozhraní zobraziť celú históriu o svojej komunikácii s verejným obstarávateľom.
	5. Ak je odosielateľom informácie záujemca/uchádzač, tak po prihlásení do systému a k predmetnému obstarávaniu môže prostredníctvom komunikačného rozhrania odosielať správy a potrebné prílohy verejnému obstarávateľovi. Takáto zásielka sa považuje za doručenú verejnému obstarávateľovi okamihom jej odoslania v systému JOSEPHINE v súlade s funkcionalitou systému.
	6. Všetky informácie o zákazke sú verejne prístupné na prehľade zákazky. Ak chce záujemca dostávať e-mailové notifikácie o prípadných aktualizáciách k danej zákazke, tak musí spĺňať jeden z týchto variantov: predložiť ponuku, stiahnuť dokumenty z prehľadu zákazky ako prihlásený uchádzač/záujemca, komunikovať komunikačným modulom, alebo zakliknúť tlačidlo **"ZAUJÍMA MA TO**". Preto odporúčame všetkým záujemcom, ktorí sa zatiaľ aktívne nezapojili do verejného obstarávania, aby zaklikli tlačidlo **"ZAUJÍMA MA TO"** (v pravej hornej časti obrazovky).
	7. Verejný obstarávateľ umožňuje neobmedzený a priamy prístup elektronickými prostriedkami k všetkým poskytnutým dokumentom (vrátane súťažných podkladov) / informáciám počas lehoty na predkladanie ponúk. Verejný obstarávateľ bude všetky dokumenty uverejňovať ako elektronické dokumenty v systéme JOSEPHINE.
	8. Verejný obstarávateľ dôrazne odporúča záujemcom, aby si pozorne prečítali zverejnený manuál JOSEPHINE – skrátený návod Účastník, v ktorom sa dozvedia všetky podstatné informácie pre prácu so systémom JOSEPHINE. Manuál sa nachádza na základnej stránke josephine.proebiz.com vpravo hore.
	9. JOSEPHINE je na účely tohto verejného obstarávania softvér pre elektronizáciu zadávania verejných zákaziek. JOSEPHINE je webová aplikácia na doméne <https://josephine.proebiz.com>.
	10. Na bezproblémové používanie systému JOSEPHINE je nutné používať jeden z podporovaných internetových prehliadačov:

- Microsoft Internet Explorer verzia 11.0 a vyššia,

- Mozilla Firefox verzia 13.0 a vyššia alebo

- Google Chrome

- Microsoft Edge.

**11. Vysvetľovanie a doplnenie súťažných podkladov**

 11.1 V prípade nejasností, resp. potreby objasnenia podmienok uvedených vo výzve na predkladanie ponúk a/alebo v súťažných podkladoch alebo v inej sprievodnej dokumentácii, môže ktorýkoľvek zo záujemcov požiadať o ich vysvetlenie v stanovenej lehote v súlade s bodom 11 prostredníctvom systému JOSEPHINE podľa vyššie uvedených pravidiel komunikácie.

11.2 Podania a dokumenty súvisiace s uplatnením revíznych postupov sú medzi verejným obstarávateľom a záujemcami/uchádzačmi doručované prostredníctvom komunikačného rozhrania systému JOSEPHINE, vrátane dokumentov súvisiacich s uplatnením námietok podľa § 170 zákona o verejnom obstarávaní.

11.3 Hospodársky subjekt môže požiadať verejného obstarávateľa o vysvetlenie. Za včas doručenú požiadavku o vysvetlenie súťažných podkladov sa považuje požiadavka doručená verejnému obstarávateľovi do systému JOSEPHINE v termíne najneskôr 5 pracovné dni pred uplynutím lehoty na predkladanie ponúk. Po tejto lehote záujemcovi nezaniká právo požiadať o vysvetlenie súťažných podkladov, ale verejný obstarávateľ mu negarantuje doručenie vysvetlenia v lehote určenej zákonom o verejnom obstarávaní.

11.4 Odpoveď na každú požiadavku o vysvetlenie, predloženej zo strany ktoréhokoľvek záujemcu, verejný obstarávateľ sprístupní bezodkladne, najneskôr však tri pracovné dni pred uplynutím lehoty na predkladanie ponúk a zároveň ju zverejní v profile verejného obstarávateľa, vedenom na stránke Úradu pre verejné obstarávanie.

11.5 Ak je to nevyhnutné, verejný obstarávateľ môže doplniť informácie v súťažných podkladoch, ktoré preukázateľne oznámi súčasne všetkým záujemcom najneskôr tri pracovné dni pred uplynutím lehoty na predkladanie ponúk. O doplnení súťažných podkladov budú všetci zaregistrovaní záujemcovia upozornení prostredníctvom systému JOSEPHINE a zároveň verejný obstarávateľ zverejní oznámenie o doplnení súťažných pokladov v profile zákazky. Akékoľvek upresnenie či doplnenie informácií alebo údajov sa stáva súčasťou súťažných podkladov. Tieto informácie nesmú byť v rozpore s výzvou na predkladanie ponúk.

**12. Obhliadka miesta dodania predmetu zákazky**

Obhliadka miesta dodania predmetu zákazky sa uskutoční v termíne, podľa dohody medzi verejným obstarávateľom a záujemcom, najneskôr však štyri dni pred uplynutím lehoty na predkladanie ponúk.

**Časť III.**

**Príprava ponuky**

**13. Vyhotovenie ponuky**

13.1 Ponuka musí byť vyhotovená v elektronickej forme vo formáte, ktorý zabezpečí trvalé zachytenie jej obsahu, v súlade s požiadavkami v bode 13 týchto súťažných podkladov.

13.2 Verejný obstarávateľ požaduje predložiť ponuku vo formáte: pdf, docx, xlsx, zip, jpg.

13.3 Ponuka musí byť vyhotovená elektronicky v zmysle § 49 ods. 1 písm. a) zákona o verejnom obstarávaní a vložená do systému JOSEPHINE umiestnenom na webovej adrese <https://josephine.proebiz.com/>.

13.4 Ponuka je do systému JOSEPHINE vložená vo chvíli dokončenia spracovania obálky (priebeh spracovávania systém znázorňuje percentami vedľa príslušného tlačidla). Vloženie ponuky systém potvrdí hláškou „Uložené“ a samotná ponuka sa zobrazí v záložke „Ponuky a žiadosti“. Predloženú ponuku vidí uchádzač zobrazenú v záložke „Ponuky a žiadosti“ s dátumom vloženia. Po odoslaní ponuky je uchádzačovi doručený notifikačný e-mail s informáciou o podanej ponuke.

**14. Jazyk ponuky**

Ponuky, návrhy a ďalšie doklady a dokumenty vo verejnom obstarávaní sa predkladajú v štátnom jazyku. Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do štátneho jazyka; to neplatí pre ponuky, návrhy, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do štátneho jazyka.

**15. Mena a ceny uvádzané v ponuke, mena finančného plnenia**

15.1 Uchádzačom navrhované zmluvné ceny za požadovaný predmet zákazky budú vyjadrené v európskych menových jednotkách (ďalej len EUR) a stanovené podľa § 3 zákona NR SR č.18/1996 Z. z. o cenách v znení neskorších predpisov, vyhlášky MF SR č. 87/1996 Z. z., ktorou sa vykonáva zákon NR SR č. 18/1996 Z. z. o cenách. Zmluvné ceny nesmú byť viazané na inú menu alebo parameter.

15.2 Uchádzač stanoví cenu za obstarávaný predmet na základe vlastných výpočtov, činností, výdavkov a príjmov podľa platných právnych predpisov.

15.3 Záujemca je pred predložením svojej ponuky povinný vziať do úvahy všetko, čo je nevyhnutné na úplné a riadne plnenie zmluvy o dielo, pričom do svojich cien zahrnie všetky náklady spojené s plnením predmetu zákazky. Uchádzač ku každej oceňovanej položke uvedie v navrhovanej zmluvnej cene aj jednotkovú cenu. Uchádzač musí vyplniť príslušnú tabuľku výkaz výmer tak, aby každá požadovaná cenová položka mala uvedenú číselnú hodnotu.

15.4 Ak je uchádzač platiteľom dane z pridanej hodnoty (ďalej len „DPH“), t.j. zdaniteľnou osobou pre DPH v zmysle príslušných predpisov (ďalej len „zdaniteľná osoba“), navrhovanú zmluvnú cenu v štruktúrovanom rozpočte ceny zmluvy o dielo uvedie v zložení:

* navrhovaná zmluvná cena v EUR bez DPH,
* sadzba DPH v %,
* výška DPH v EUR,
* navrhovaná zmluvná cena v EUR vrátane DPH.

15.5 Ak uchádzač nie je zdaniteľnou osobou pre DPH, uvedie navrhovanú zmluvnú cenu, ako aj všetky ostatné ceny, ktoré sú v týchto súťažných podkladoch požadované uvádzať bez DPH ako celkovú konečnú cenu. Skutočnosť, že nie je zdaniteľnou osobou pre DPH, uchádzač uvedie v ponuke.

15.6 Uchádzač v časti ponuky určenej pre návrh na plnenie kritérií na vyhodnotenie ponúk uvedie konečné zmluvné ceny bez možnosti ich prípadnej úpravy okrem zmien uvedených v bode 26 týchto súťažných podkladov. Zmluvná cena uvedená v ponuke uchádzača v návrhu zmluvy o dielo musí platiť počas celého obdobia trvania zmluvy o dielo a nie je možné ju zvýšiť.

15.7 Všetky ceny uvádzané v ponuke uchádzača sú navrhovanými zmluvnými cenami a musia byť vypracované presne podľa časti A3. Kritériá hodnotenia týchto súťažných podkladov.

15.8 Zmluvná cena za predmet zákazky uvedená v ponuke uchádzača bude zaplatená v mene EUR.

**16. Zábezpeka ponuky**

16.1. Zábezpeka sa vyžaduje: **NIE**

**Časť IV.**

**Obsah ponuky**

**17. Obsah ponuky**

17.1. Uchádzač môže predložiť iba jednu ponuku vyhotovenú podľa bodu 13 týchto súťažných podkladov, ktorá musí obsahovať:

**17.1.1 potvrdenia, doklady a dokumenty, prostredníctvom ktorých uchádzač preukazuje splnenie podmienok účasti** vo verejnom obstarávaní, požadované vo výzve na predkladanie ponúk, prostredníctvom ktorej bolo vyhlásené verejné obstarávanie a podľa časti súťažných podkladov A.2 Podmienky účasti uchádzačov; Uchádzač môže predbežne nahradiť doklady na preukázanie splnenia podmienok účasti jednotným európskym dokumentom podľa § 39 zákona o verejnom obstarávaní, ktorý si stiahne z profilu verejného obstarávateľa (vedenom na stránke ÚVO) a vyplní podľa manuálu Úradu pre verejné obstarávanie, prístupnom
na adrese <https://www.uvo.gov.sk/legislativametodika-dohlad/jednotny-europsky-dokumnet-605.html>.

17.2 Ponuka musí ďalej obsahovať:

17.2.1 **návrh na plnenie kritérií**, v súlade s prílohou č. 1 súťažných podkladov, podpísaný uchádzačom alebo osobou oprávnenou konať za uchádzača v záväzkových vzťahoch, spolu s oceneným výkazom výmer, ktorí tvorí prílohu
č. 1 A.

17.2.2 **návrh zmluvných podmienok** (**časť B.2 obchodné podmienky dodania predmetu obstarávania),** v jednom vyhotovení podpísaný štatutárnym zástupcom uchádzača alebo osobou oprávnenou konať za uchádzača.

17.2.3 **čestné prehlásenie uchádzača o** **subdodávateľoch** (príloha č. 3 súťažných podkladov) doplnené o požadované údaje, podpísané uchádzačom alebo osobou oprávnenou konať za uchádzača v záväzkových vzťahoch,

17.2.4 **dokument „Identifikačné údaje o uchádzačovi“**, v súlade s prílohou č. 2 súťažných podkladov, podpísaný uchádzačom alebo osobou oprávnenou konať za uchádzača v záväzkových vzťahoch,

 17.3 Uchádzač berie na vedomie, že elektronická podoba ponuky bude verejným obstarávateľom bezodkladne po uzavretí zmluvy o dielo s úspešným uchádzačom alebo zrušení postupu zadávania zákazky (ak to prichádza do úvahy), zverejnená na profile verejného obstarávateľa  podľa § 64 ods. 1 písm. b) zákona o verejnom obstarávaní.

17.4 V prípade, ak ponuka nebude obsahovať všetky náležitosti podľa bodu 17.1 a 17.2  bude považovaná za nedostatočnú a komisia bude postupovať pri jej posudzovaní v zmysle zákona o verejnom obstarávaní.

**Časť V.**

**Predkladanie ponuky**

**18. Náklady na ponuku**

18.1  Všetky náklady a výdavky spojené s prípravou a predložením ponuky znáša uchádzač bez finančného nároku voči verejnému obstarávateľovi, bez ohľadu na výsledok verejného obstarávania.

**19. Uchádzač oprávnený predložiť ponuku**

19.1 Uchádzačom môže byť aj skupina fyzických osôb/právnických osôb vystupujúcich voči verejnému obstarávateľovi spoločne. Skupina dodávateľov nemusí vytvoriť právne vzťahy, musí však stanoviť vedúceho člena (ďalej aj „lídra“) skupiny dodávateľov. Všetci členovia takejto skupiny dodávateľov utvorenej na dodanie predmetu zákazky musia udeliť plnú moc lídrovi skupiny, ktorý bude konať v mene ostatných členov skupiny v rámci tejto súťaže  ako napr. prijímať pokyny v tomto verejnom obstarávaní ako aj  konať v mene skupiny pre prípad prijatia ich ponuky, podpisu zmluvy o dielo a komunikácie/zodpovednosti v procese plnenia zmluvy o dielo. V prípade prijatia ponuky skupiny dodávateľov sa vyžaduje, aby skupina dodávateľov z dôvodu riadneho plnenia zmluvy o dielo uzatvorila a predložila verejnému obstarávateľovi zmluvu v súlade s platnými právnymi predpismi, ktorá bude zaväzovať zmluvné strany, aby ručili spoločne za záväzky voči verejnému obstarávateľovi vzniknuté pri realizácii predmetu zákazky.

19.2  Každý uchádzač môže predložiť iba jednu ponuku. Uchádzač, ktorý predložil ponuku nemôže byť v tom istom postupe zadávania zákazky členom skupiny dodávateľov, ktorá predkladá ponuku. Verejný obstarávateľ vylúči uchádzača, ktorý je súčasne členom skupiny dodávateľov.

**20. Predloženie ponuky**

20.1 Uchádzač predkladá ponuku v elektronickej podobe do systému JOSEPHINE, umiestnenom na webovej adrese: <https://josephine.proebiz.com>, a to v lehote na predkladanie ponúk podľa požiadaviek uvedených v týchto súťažných podkladoch. Ponuka musí byť predložená v čitateľnej a reprodukovateľnej podobe.

* 1. Uchádzač má možnosť registrovať sa do systému JOSEPHINE pomocou hesla aj pomocou občianskeho preukazu s elektronickým čipom a bezpečnostným osobnostným kódom (eID).
	2. **Predkladanie ponúk je umožnené iba autentifikovaným uchádzačom**. Autentifikáciu je možné vykonať týmito spôsobmi:
	3. v systéme JOSEPHINE registráciou a prihlásením pomocou občianskeho preukazu s elektronickým čipom a bezpečnostným osobnostným kódom (eID). V systéme je autentifikovaná spoločnosť, ktorú pomocou eID registruje štatutár danej spoločnosti. Autentifikáciu vykonáva poskytovateľ systému JOSEPHINE a to v pracovných dňoch v čase **8.00** – **16.00** hod**.**
	4. nahraním kvalifikovaného elektronického podpisu (napríklad podpisu eID) štatutára danej spoločnosti na kartu užívateľa po registrácii a prihlásení do systému JOSEPHINE. **Autentifikáciu vykoná poskytovateľ systému JOSEPHINE a to v pracovných dňoch v čase 8.00 – 16.00 hod.**
	5. vložením plnej moci na kartu užívateľa po registrácii, ktorá je podpísaná elektronickým podpisom štatutára aj splnomocnenou osobou, alebo prešla zaručenou konverziou. **Autentifikáciu vykoná poskytovateľ systému JOSEPHINE a to v pracovné dni v čase 8.00 – 16.00 hod.**
	6. prostredníctvom autentifikačného kódu, ktorý bude poslaný na adresu sídla firmy do rúk štatutára uchádzača v listovej podobe formou doporučenej pošty. Lehota na **tento úkon sú obvykle 3 pracovné dni** a je potrebné s touto **lehotou** počítať pri vkladaní ponuky.
	7. Autentifikovaný uchádzač si po prihlásení do systému JOSEPHINE v prehľade – zozname obstarávaní vyberie predmetné obstarávanie a vloží svoju ponuku do určeného formulára na príjem ponúk, ktorý nájde v záložke „Ponuky a žiadosti“.
	8. Elektronická ponuka sa vloží vyplnením ponukového formulára a vložením požadovaných dokladov a dokumentov v systéme JOSEPHINE umiestnenom na webovej adrese <https://josephine.proebiz.com>.
	9. V predloženej ponuke prostredníctvom systému JOSEPHINE musia byť pripojené požadované naskenované doklady tak, ako je uvedené v týchto súťažných podkladoch, a musí byť vyplnený elektronický formulár s celkovou cenou za predmet zákazky.
	10. Ak ponuka obsahuje dôverné informácie, uchádzač ich v ponuke viditeľne označí.
	11. Uchádzačom navrhovaná cena za požadovaný predmet zákazky, uvedená v ponuke uchádzača, bude vyjadrená v EUR (Eurách) s presnosťou na dve desatinné miesta a vložená do systému JOSEPHINE v tejto štruktúre: cena bez DPH, sadzba DPH, cena s DPH (pri vkladaní do systému JOSEPHINE označená ako „Celková cena (kritérium hodnotenia)“). Uchádzač zároveň nahrá do systému aj vyplnený položkovitý výkaz výmer vo formáte „.xls“, ktorý bude obsahovať rovnaký návrh na plnenie kritérií ako ten, ktorý je ním vložený do systému JOSEPHINE.
	12. Uchádzač môže predloženú ponuku vziať späť do uplynutia lehoty na predkladanie ponúk. Uchádzač pri odvolaní ponuky postupuje obdobne ako pri vložení prvotnej ponuky (kliknutím na tlačidla „Stiahnuť ponuku“ a predložením novej ponuky).

**21. Označenie elektronickej ponuky**

21.1  Elektronická ponuka sa neoznačuje.

**22. Miesto a lehota na predkladanie ponuky**

22.1  Lehotu na predkladanie ponúk verejný obstarávateľ stanovil nasledovne: **21.12.2021 do 15:00 hod.**

22.2 Ponuky uchádzačov je potrebné odoslať v lehote na predkladanie ponúk prostredníctvom systému JOSEPHINE.

**23. Doplnenie, zmena a odvolanie ponuky**

23.1 Uchádzač môže predloženú ponuku dodatočne doplniť, zmeniť alebo vziať späť do uplynutia lehoty na predkladanie ponúk.

23.2 Doplnenie, zmenu alebo späť vzatie ponuky je možné vykonať stiahnutím pôvodnej ponuky v systéme JOSEPHINE.

**Časť VI.**

**Otváranie a vyhodnotenie ponuky**

**24. Otváranie ponúk**

24.1  Otváranie ponúk sa uskutoční v jednej fáze.

24.2 Otváranie ponúk sa uskutoční **22.12.2021 o 10:00** hod. v priestoroch Mestského úradu Nitra, Štefánikova trieda 60, 950 06 Nitra prostredníctvom sprístupnenia ponúk v systéme JOSEPHINE.

24.3 Otváranie ponúk vykoná komisia tak, že najskôr overí neporušenosť elektronickej ponuky a následne otvorí ponuku.

24.4 Otváranie ponúk je verejné.  Verejný obstarávateľ umožní účasť na otváraní ponúk všetkým uchádzačom, ktorí predložili ponuku v lehote na predkladanie ponúk, pri dodržaní všetkých protiepidemiologických opatrení.

24.5 Uchádzač môže byť pri otváraní ponúk zastúpený osobou oprávnenou zúčastniť sa na otváraní ponúk za uchádzača. Uchádzač (fyzická osoba), štatutárny orgán alebo člen štatutárneho orgánu uchádzača (právnická osoba) sa preukáže na otváraní ponúk preukazom totožnosti a kópiou dokladu uchádzača o oprávnení podnikať. Poverený zástupca uchádzača sa preukáže preukazom totožnosti, kópiou dokladu uchádzača o oprávnení podnikať a splnomocnením na zastupovanie.

**25. Preskúmanie a hodnotenie ponúk**

25.1  Do procesu vyhodnocovania ponúk budú zaradené tie ponuky, ktoré:

25.1.1 obsahujú náležitosti ponuky uvedené v bode 17. tejto časti súťažných podkladov,

25.1.2 zodpovedajú požiadavkám verejného obstarávateľa na predmet zákazky uvedeným  v týchto súťažných podkladoch.

25.2 Platnou ponukou je ponuka, ktorá neobsahuje žiadne obmedzenia alebo výhrady, ktoré sú v rozpore s požiadavkami verejného obstarávateľa na predmet zákazky uvedenými v týchto súťažných podkladoch a neobsahuje také skutočnosti, ktoré sú v rozpore so všeobecne záväznými právnymi predpismi.

25.3 Ponuka uchádzača, ktorá nebude spĺňať požiadavky verejného obstarávateľa podľa bodov 25.1. a 25.2. tejto časti súťažných podkladov bude z verejného obstarávania vylúčená. Uchádzačovi bude písomne oznámené vylúčenie jeho ponuky s uvedením dôvodu vylúčenia.

**26. Oprava chýb**

26.1 Zrejmé matematické chyby zistené pri skúmaní ponúk sú:

26.1.1 Rozdiel medzi sumou uvedenou číslom a sumou uvedenou slovom,

26.1.2 Rozdiel medzi jednotkovou cenou a celkovou cenou, ak uvedená chyba vznikla dôsledkom nesprávneho násobenia jednotkovej ceny množstvom, platiť bude jednotková cena,

26.1.3 Nesprávne spočítaná suma vo vzájomnom súčte alebo v medzisúčte jednotlivých položiek; platiť bude správny súčet, resp. medzisúčet jednotlivých položiek a pod,

26.1.4 Iné zrejmé chyby v písaní a počítaní.

26.2 Komisia písomne požiada uchádzača o vysvetlenie ponuky s cieľom odstránenia zrejmých matematických chýb v ponuke zistených pri jej vyhodnocovaní.

26.3  Do procesu hodnotenia ponúk nebude zaradená a bude vylúčená ponuka uchádzača:

26.3.1 Ak uchádzač neakceptuje opravenú sumu vzniknutú zrejmou matematickou chybou.

26.3.2 Ak uchádzač nedoručí písomné vysvetlenie v lehote dvoch pracovných dní odo dňa odoslania žiadosti o vysvetlenie, pokiaľ komisia neurčila dlhšiu lehotu.

26.4. Uchádzač bude písomne upovedomený o vylúčení jeho ponuky podľa ustanovení bodu 26.3. týchto súťažných podkladov s uvedením dôvodu vylúčenia a lehoty, v ktorej môže byť podaná námietka.

**27. Vyhodnocovanie ponúk**

27.1 Vyhodnocovanie ponúk vykoná komisia podľa § 53 zákona o verejnom obstarávaní.

**Verejný obstarávateľ vyhodnotí ponuky v súlade s § 112 ods. 6 zákona o verejnom obstarávaní, t. j. vyhodnotenie splnenia podmienok účasti a požiadaviek na predmet zákazky sa uskutoční až po vyhodnotení ponúk. Splnenie podmienok účasti vyhodnotí verejný obstarávateľ v súlade s § 55 ods. 1 u uchádzača, ktorý sa po vyhodnotení ponúk umiestnil na prvom mieste v poradí.**

27.2 Platnou ponukou je ponuka, ktorá vyhovuje požiadavkám verejného obstarávateľa na predmet zákazky obsiahnutý v  týchto súťažných podkladoch, obsahuje všetky požadované náležitosti ponuky a zároveň neobsahuje žiadne obmedzenia alebo výhrady, ktoré sú v rozpore s týmito dokumentmi. Ponuky nezodpovedajúce týmto požiadavkám budú z podlimitnej zákazky vylúčené.

27.3 Verejný obstarávateľ vylúči z podlimitnej zákazky ponuku, ak nebudú splnené všetky požiadavky na predmet zákazky uvedené v  týchto súťažných podkladoch.

27.4 Komisia môže písomne požiadať uchádzačov o vysvetlenie ponúk. Vysvetlením ponuky nemôže dôjsť k jej zmene. Za zmenu ponuky sa nepovažuje odstránenie zrejmých chýb v písaní a počítaní.

27.5 Ak uchádzač na žiadosť komisie nedoručí vysvetlenie v lehote dvoch pracovných dní odo dňa odoslania žiadosti, ak komisia neurčí dlhšiu lehotu, predložené vysvetlenie nebude v súlade s požiadavkou komisie, bude ponuka uchádzača z verejného obstarávania vylúčená.

27.6 Uchádzač bude upovedomený o vylúčení jeho ponuky s uvedením dôvodu vylúčenia a lehoty, v ktorej môže byť podaná námietka.

27.7  Poradie ponúk, ktoré budú spĺňať stanovené podmienky a neboli v procese vyhodnocovania ponúk z podlimitnej zákazky vylúčené, bude v zmysle výzvy na predkladanie ponúk zostavené podľa kritérií na hodnotenie ponúk uvedených vo výzve na predkladanie ponúk, v súťažných podkladoch a na základe pravidiel ich uplatnenia určených v súťažných podkladoch časti „A. 3 Kritériá hodnotenia“.

V rámci vyhodnotenia ponúk podľa kritéria stanoveného na vyhodnotenie ponúk verejný obstarávateľ určí poradie uchádzačov porovnaním výšky navrhnutých ponukových cien za dodanie predmetu zákazky uvedených v jednotlivých ponukách uchádzačov.

V prípade rovnosti kritéria na vyhodnotenie ponúk (teda celkovej ponukovej ceny) rozhodujú o umiestnení (poradí) uchádzačov pomocné vyhodnocovacie kritériá, a to ***skorší dátum alebo čas predloženia ponuky uchádzačom.***

**Časť VII.**

**Dôvernosť a etika vo verejnom obstarávaní**

**28. Dôvernosť procesu verejného obstarávania**

28.1 Informácie, týkajúce sa preskúmavania, vysvetľovania, vyhodnocovania ponúk a odporúčaní na prijatie ponuky najúspešnejšieho uchádzača sú dôverné. Členovia komisie na vyhodnocovanie ponúk a zodpovedné osoby obstarávateľa nebudú počas prebiehajúceho procesu verejného obstarávania poskytovať alebo zverejňovať uvedené informácie o obsahu ponúk ani uchádzačom, ani žiadnym tretím osobám.

28.2 Informácie, ktoré uchádzač v ponuke označí za dôverné, nebudú zverejnené alebo inak použité bez predošlého súhlasu uchádzača, pokiaľ uvedené nebude v rozpore so zákonom o verejnom obstarávaní a inými všeobecne záväznými právnymi predpismi/ osobitnými predpismi (zákon č.211/2000 Z. z. o slobodnom prístupe k informáciám a o zmene a doplnení niektorých zákonov, zákon č. 215/2004 Z. z. o ochrane utajovaných skutočností a o zmene a doplnení niektorých zákonov, atď.).

28.3 Za dôverné informácie je možné označiť výhradne obchodné tajomstvo, technické riešenia a predlohy, návody, výkresy, projektové dokumentácie, modely, spôsob výpočtu jednotkových cien a ak sa neuvádzajú jednotkové ceny ale len cena, tak aj spôsob výpočtu ceny a vzory. Ako obchodné tajomstvo uchádzač nemôže označiť údaje, ktoré sú návrhmi na plnenie kritérií.

**29. Revízne postupy**

29.1. Uchádzač  alebo osoba, ktorej práva alebo právom chránené záujmy boli alebo mohli byť dotknuté postupom verejného obstarávateľa môže podľa § 164 zákona o verejnom obstarávaní podať verejnému obstarávateľovi  žiadosť o nápravu.

29.2. Uchádzač alebo osoba, ktorej práva alebo právom chránené záujmy boli alebo mohli byť dotknuté postupom verejného obstarávateľa môže podať podľa § 170 zákona o verejnom obstarávaní námietku proti postupu verejného obstarávateľa.

**Časť VIII.**

**Prijatie ponuky**

**30. Informácia o výsledku vyhodnotenia ponúk**

Každému uchádzačovi, ktorého ponuka bola vyhodnocovaná zaslaný výsledok vyhodnotenia ponúk vrátane poradia uchádzačov. Úspešnému uchádzačovi bude oznámené, že verejný obstarávateľ jeho ponuku prijíma. Súčasne ostatným uchádzačom jednotlivo bude oznámené, že neuspeli, s uvedením dôvodu/dôvodov neprijatia ich ponuky a identifikácie úspešného uchádzača, ako aj informácie o charakteristikách a výhodách jeho ponuky a lehotu, v ktorej môže byť podaná námietka.

**31. Uzavretie zmluvy**

31.1 Verejný obstarávateľ po uplynutí lehôt stanovených zákonom o verejnom obstarávaní písomne vyzve úspešného uchádzača na uzavretie zmluvy o dielo.

31.2  Verejný obstarávateľ uzavrie zmluvu o dielo s jedným uchádzačom. Úspešný uchádzač je povinný poskytnúť riadnu súčinnosť potrebnú na uzavretie zmluvy o dielo v súlade s § 56 ods. 8 zákona o verejnom obstarávaní.

31.3  Zmluva o dielo s úspešným uchádzačom, ktorého ponuka bola prijatá, bude uzavretá v lehote viazanosti ponúk a to najskôr jedenásty deň odo dňa odoslania informácie o výsledku vyhodnocovania ponúk podľa § 55 zákona o verejnom obstarávaní, ak nebola podaná žiadosť o nápravu, ak žiadosť o nápravu bola doručená po uplynutí lehoty podľa
§ 164 ods. 5 alebo ods. 6 zákona o verejnom obstarávaní alebo ak neboli doručené námietky podľa § 170 zákona o verejnom obstarávaní.

31.4 Uzavretá zmluva o dielo nesmie byť v rozpore so súťažnými podkladmi a s ponukou predloženou úspešným/úspešnými uchádzačom.

31.5 **Verejný obstarávateľ nesmie uzavrieť zmluvu o dielo s uchádzačom, ktorý má povinnosť zapisovať sa do registra partnerov verejného sektora (ďalej len ako "RPVS") a nie je zapísaný v RPVS alebo ktorého subdodávatelia alebo subdodávatelia podľa osobitného predpisu, ktorí majú povinnosť zapisovať sa do RPVS, nie sú zapísaní v RPVS.**

**32. Ďalšie informácie**

32.1  Verejný obstarávateľ si vyhradzuje právo možnosti zrušiť použitý postup zadávania zákazky podľa § 57 zákona o verejnom obstarávaní a ak ponuky budú neregulárne alebo inak neprijateľné, prípadne ak presiahnu finančnú čiastku určenú verejným obstarávateľom na predmet zákazky.

32.2  Verejný obstarávateľ si vyhradzuje právo primerane predĺžiť lehotu viazanosti ponúk a o tejto skutočnosti informuje všetkých uchádzačov.

32.3 Ponuky musia byť v súlade s platnými právnymi predpismi SR.

32.4 Uchádzači nemajú právo na úhradu nákladov spojených so spracovaním ponúk a s účasťou v tomto verejnom obstarávaní.

32.5 Táto podlimitná zákazka sa uskutočňuje podľa zákona o verejnom obstarávaní. Ďalšie postupy, vzťahy, termíny, povinnosti a pod. viažuce sa k vyhlásenému postupu verejného obstarávania, ktoré nie sú popísané alebo špecifikované v týchto súťažných podkladoch, sa v tomto verejnom obstarávaní riadia všeobecnými ustanoveniami zákona o verejnom obstarávaní.

32.6  Subdodávatelia a tretie osoby:

32.6.1 V súlade s § 2 ods. 5 písm. e) zákona o verejnom obstarávaní je subdodávateľom uchádzača hospodársky subjekt, ktorý uzavrie alebo uzavrel s uchádzačom písomnú odplatnú zmluvu na plnenie určitej časti zákazky v prípade, ak ponuka uchádzača bude vyhodnotená ako úspešná.

32.6.2 Treťou osobou je hospodársky subjekt, prostredníctvom ktorého uchádzač preukázal finančné a ekonomické postavenie v súlade s § 33 ods. 2 a/alebo technickú alebo odbornú spôsobilosť v súlade s § 34 ods. 3 zákona o verejnom obstarávaní.

32.6.3 V prípade využitia tretej osoby na účel podľa bodu 35.3 musí uchádzač predložiť v rámci preukázania splnenia podmienok účasti písomnú zmluvu s touto osobou podľa § 33 ods. 2, resp. podľa § 34 ods. 3 zákona o verejnom obstarávaní. Zo zmluvy musí explicitne vyplývať účel jej uzatvorenia, či uchádzač bude využívať iba zdroje alebo kapacity tejto osoby alebo či sa bude na predmete zákazky aj priamo podieľať. V prípade, že sa jedná o požiadavku súvisiacu so vzdelaním, odbornou kvalifikáciou alebo relevantnými odbornými skúsenosťami (napr. zoznam dodávok/stavebných prác v zmysle § 34 ods. 1 písm. a) alebo b) zákona o verejnom obstarávaní), podľa § 34 ods. 3 zákona o verejnom obstarávaní je možné využiť kapacity tretej osoby len, ak táto bude reálne vykonávať stavebné práce alebo služby, na ktoré sa kapacity využívajú.

32.6.4 Tretia osoba musí spĺňať a preukázať splnenie podmienok účasti týkajúcich sa osobného postavenia (§ 32 zákona o verejnom obstarávaní) a nesmú u nej existovať dôvody na vylúčenie podľa § 40 ods. 6 písm. a) až h) a ods. 7 zákona o verejnom obstarávaní.

32.6.5 V prípade, že zo zmluvy medzi uchádzačom a treťou osobou vyplýva, resp. malo by vyplývať nielen poskytnutie zdrojov alebo kapacít tejto osoby uchádzačovi, ale predmetom zmluvy bude aj priame podieľanie sa na plnení predmetu zákazky, takáto tretia osoba je zároveň subdodávateľom uchádzača. V takomto prípade predloží uchádzač aj dokument podľa bodu 32.6.3.

32.6.6 V súlade s § 41 ods. 3 zákona o verejnom obstarávaní verejný obstarávateľ vyžaduje, aby úspešný uchádzač v zmluve o dielo najneskôr v čase jej uzavretia uviedol údaje o všetkých známych subdodávateľoch, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.

32.6.7 Pravidlá pre zmenu subdodávateľov sú uvedené v návrhu zmluvy o dielo.

32.7 Verejný obstarávateľ vyhlasuje, že osobné údaje bude spracúvať len za účelom účasti uchádzača v predmetnom verejnom obstarávaní a plnenia si zákonných povinností s tým súvisiacimi a v súlade so zákonom o ochrane osobných údajov a príslušnými právnymi predpismi EÚ, a to za použitia primeraných technických, organizačných a bezpečnostných opatrení.
Spracúvanie osobných údajov verejným obstarávateľom sa vykonáva počas trvania podlimitnej zákazky a na dobu potrebnú k výkonu práv a povinností vyplývajúcich zo všeobecne záväzných právnych predpisov.

**A.2 Podmienky účasti**

**33. Podmienky účasti vo verejnom obstarávaní, týkajúce sa osobného postavenia**

33.1 Uchádzač musí spĺňať nasledovné podmienky účasti týkajúce sa osobného postavenia uvedené v §32 ods. 1 zákona o verejnom obstarávaní:

A) Podmienka účasti podľa § 32 ods. 1 písm. e), že je oprávnený dodávať tovar, uskutočňovať stavebné práce alebo poskytovať službu. Uvedenú podmienku účasti preukáže uchádzač/záujemca v súlade s § 32 ods. 2 pís. e) doloženým dokladom o oprávnení dodávať tovar, uskutočňovať stavebné práce alebo poskytovať službu, ktorý zodpovedá predmetu zákazky.

B) Podmienka účasti podľa § 32 ods. 1 písm. f), že nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu. Uvedenú podmienku účasti preukáže uchádzač/záujemca v súlade s § 32 ods. 2 písm. f) doloženým čestným vyhlásením.

33.2 Uchádzač alebo záujemca nie je povinný predkladať požadované doklady podľa § 32 ods. 2 zákona o verejnom obstarávaní, ak verejný obstarávateľ alebo obstarávateľ je oprávnený použiť údaje z informačných systémov verejnej správy podľa osobitného predpisu.

33.3 Uchádzač/záujemca zapísaný do Zoznamu hospodárskych subjektov vedeného Úradom pre verejné obstarávanie môže doklady požadované na preukázanie splnenia podmienok účasti podľa § 32 ods. 1 písm. e) a f) zákona č. 343/2015 Z. z. o verejnom obstarávaní nahradiť predložením informácie o jeho zapísaní do zoznamu hospodárskych subjektov, prípadne potvrdením o jeho zapísaní do zoznamu hospodárskych subjektov podľa § 152 zákona o verejnom obstarávaní

33.4 Splnenie podmienok účasti uvedených v bode 33.1 uchádzač preukazuje podľa §32 ods. 2 zákona o verejnom obstarávaní.

33.5 Uchádzač môže preukázať splnenie podmienok účasti týkajúce sa osobného postavenia podľa § 32 ods. 1 písm. e) a f) platným zápisom do zoznamu hospodárskych subjektov vedeným Úradom pre verejné obstarávanie v zmysle § 152 zákona o verejnom obstarávaní.

33.6 Ak uchádzač má sídlo, miesto podnikania alebo obvyklý pobyt mimo územia Slovenskej republiky a štát jeho sídla, miesta podnikania alebo obvyklého pobytu nevydáva niektoré z dokladov uvedených v bode 33.1 alebo nevydáva ani rovnocenné doklady, možno ich nahradiť čestným vyhlásením podľa predpisov platných v štáte jeho sídla, miesta podnikania alebo obvyklého pobytu. Ak právo štátu uchádzača so sídlom, miestom podnikania alebo obvyklým pobytom mimo územia Slovenskej republiky neupravuje inštitút čestného vyhlásenia, môže ho nahradiť vyhlásením urobeným pred súdom, správnym orgánom, notárom, inou odbornou inštitúciou alebo obchodnou inštitúciou podľa predpisov platných v štáte sídla, miesta podnikania alebo obvyklého pobytu uchádzača.

**34. Podmienky účasti vo verejnom obstarávaní, týkajúce sa finančného alebo ekonomického postavenia**

- nepožaduje sa

**35. Podmienky účasti vo verejnom obstarávaní, týkajúce sa technickej alebo odbornej spôsobilosti**

- nepožaduje sa

**36.  Doklady preukazujúce splnenie podmienok účasti**

36.1  Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do štátneho jazyka, to neplatí pre doklady a dokumenty vyhotovené v českom jazyku.

36.2 Doklady vyhotovené uchádzačom, musia byť podpísané uchádzačom alebo osobou oprávnenou konať za uchádzača. Doklady vystavené iným subjektom alebo úradom, uchádzač podpisovať nemusí.

36.3 Uchádzač môže doklady na preukázanie splnenia podmienok účasti určené obstarávateľom v zmysle § 39 zákona o verejnom obstarávaní predbežne nahradiť Jednotným európskym dokumentom, alebo čestným vyhlásením, v ktorom vyhlási, že spĺňa všetky podmienky účasti určené verejným obstarávateľom a poskytne verejnému obstarávateľovi na požiadanie doklady, ktoré čestným vyhlásením nahradil.

 **A.3 Kritériá hodnotenia**

**37. Všeobecné požiadavky na spôsob určenia ceny**

37.1  Všetky ceny uvádzané v ponuke musia zodpovedať požiadavkám stanoveným v bode 15 týchto súťažných podkladov.

37.2  Celková cena musí obsahovať všetky ceny t. j. celé náklady požadovaného predmetu obstarávania podľa časti „B.1 OPIS PREDMETU ZÁKAZKY“ v týchto súťažných podkladoch, t. j. súčet/sumár všetkých oceňovaných položiek, ktorý vychádza z uchádzačom ocenených položiek (príloha č. 1A súťažných podkladov) tak, aby boli splnené všetky požiadavky verejného obstarávateľa uvedené v časti „B.1 OPIS PREDMETU ZÁKAZKY“ v týchto súťažných podkladoch.

37.3  Pri určovaní cien jednotlivých položiek je potrebné venovať pozornosť všetkým požadovaným údajom, ako aj pokynom na zhotovenie ponuky vyplývajúcich pre uchádzačov z týchto súťažných podkladov, vrátane obchodných podmienok dodania predmetu obstarávania.

37.4  Všetky jednotkové ceny zaokrúhli uchádzač na 2 desatinné miesta.

37.5  Určenie jednotkových cien musí byť jednoznačné a následný výpočet celkovej ceny pre každú položku musí byť vypočítaný z jednotkových cien vynásobením stanovenými množstvami definovanými v tabuľke (prílohe č. 1A súťažných podkladov), bez matematických chýb.

**38. Kritériá hodnotenia ponúk**

38.1 Verejný obstarávateľ požaduje, aby uchádzač predložil cenu na predmet zákazky, ktorá bude zohľadňovať všetky požiadavky verejného obstarávateľa uvedené v časti „ B.1 OPIS PREDMETU ZÁKAZKY“ v týchto súťažných podkladoch v súlade s prílohou č.1, ktorou je *„Návrh na plnenie kritérií“* a časťou „*A. 3 Kritéria hodnotenia“* týchto súťažných podkladov (cena sa uvádza v eurách zaokrúhlená na dve desatinné miesta).

38.2 Jediným kritériom hodnotenia ponúk je **najnižšia** **Celková cena za predmet zákazky v euro** **vrátane DPH**, ktorú musí uchádzač stanoviť a predložiť spôsobom uvedeným v časti „ A.3 KRITÉRIÁ HODNOTENIA“ týchto súťažných podkladov.

38.3 Úspešným uchádzačom sa stane ten uchádzač, ktorého **Celková cena v euro vrátane DPH** určená spôsobom uvedeným v časti „A.3 KRITÉRIÁ HODNOTENIA“ týchto súťažných podkladov bude najnižšia, t. j. vo vyhodnotení ponúk sa umiestnil na prvom mieste. Táto ponuka bude identifikovaná ako úspešná. Ostatné ponuky, ktorých **Celková cena v euro vrátane DPH**určená spôsobom uvedeným v časti „A.3 KRITÉRIÁ HODNOTENIA“ týchto súťažných podkladov bude vyššia ako Celková cena úspešného uchádzača, t. j. vo vyhodnotení ponúk sa neumiestnili na prvom mieste, budú identifikované ako neúspešné.

**B.1 Opis predmetu zákazky**

**39**. **Predmet zákazky**

39.1  Predmetom zákazky je rekonštrukcia miestnych komunikácií Nitra – Chrenová(VMČ 7), konkrétne rekonštrukcia stojiska smetných nádob a obnova chodníka Nábrežie mládeže 15, vybudovanie stojiska pre smetné nádoby Lomnická 30 a obnova chodníka Lúčna 1 k OC Nitra.

**Rekonštrukcia stojiska smetných nádob a obnova chodníka Nábrežie mládeže 15**

Odstráni sa povrch pôvodného smetného stojiska, oplotenie, cestný a záhonový obrubník. Vybuduje sa nové smetné stojisko zo zámkovej dlažby hr.6 cm s novým oplotením. K smetnému stojisku sa dobuduje chodník š.1,5 m zo zámkovej dlažby hr. 6 cm, lemovaný cestným a záhonovým obrubníkom. Posunie sa dopravná značka. Na chodníku sa zrealizuje bezbariérový prístup.

**Vybudovanie stojiska pre smetné nádoby Lomnická 30**

Vybuduje sa stojisko zo zámkovej dlažby hr. 6cm pre smetné nádoby olemované záhonovým obrubníkom a novým oplotením. Posunie sa dopravná značka.

**Obnova chodníka Lúčna 1 k OC Nitra**

Odstránenie asfaltového povrchu, podložia a záhonového obrubníka pre zrealizovanie nového povrchu zo zámkovej dlažby hr. 6 cm a nových záhonových obrubníkov. Na chodníku sa zrealizuje bezbariérový prístup. Na ulici Lesná 2 - Lúčna 3 sa opravy časť chodníka zo zámkovej dlažby.

Podrobné vymedzenie predmetu zákazky je uvedené v prílohe č. 1 A „Výkaz výmer.

**V prípade ak sa verejný obstarávateľ v technickej dokumentácii odvoláva na konkrétnu značku, alebo výrobcu, uchádzačovi je umožnené predložiť ekvivalentné riešenie s rovnakými alebo lepsími vlastnosťami.**

Prílohy:

Príloha č. 1 Návrh na plnenie kritérií

Príloha č. 1 A Výkaz výmer

Príloha č. 2 Identifikačné údaje o uchádzačovi

Príloha č. 3 Čestné prehlásenie uchádzača o subdodávateľoch

Príloha č. 4 Dokumentácia

**B.2 Obchodné podmienky dodania predmetu obstarávania**

**Zmluva o dielo**

uzatvorená podľa § 536 a nasl. Obchodného zákonníka č. 513/1991 Zb. v znení neskorších predpisov na dielo – stavbu:

**„Rekonštrukcia miestnych komunikácií Nitra - Chrenová“**

**(ďalej len „zmluva“)**

Objednávateľ: MESTO NITRA

sídlo: Štefánikova tr. 60, 950 06 Nitra

štatutárny zástupca: Marek Hattas, primátor

IČO: 00 308 307

DIČ: 202 110 2853

IČ DPH: SK 202 110 2853

bankové spojenie: Slovenská sporiteľňa, a.s.

IBAN: SK0409000000005028001139

( ďalej len „ objednávateľ“)

a

Zhotoviteľ:

sídlo:

štatutárny zástupca:

IČO:

DIČ:

IČ DPH:

bankové spojenie:

IBAN:

( ďalej len „zhotoviteľ“)

**Čl. I Úvodné ustanovenia**

Táto zmluva sa uzatvára ako výsledok verejného obstarávania zákazky s nízkou hodnotou na predmet: „Rekonštrukcie MK VMČ 7 “ uskutočnenej v zmysle § 117 zákona č. 343/2015 o verejnom obstarávaní a o zmene a doplnení niektorých zákonov (ďalej len „zákon o verejnom obstarávaní“).

**Čl. II Predmet zmluvy**

1. Východiskové údaje:

Názov diela: „Rekonštrukcie MK VMČ 7

(ďalej len „Dielo“), pričom Dielo sa skladá z nasledovných častí:

1. 1. časť: SO.01- Vybudovanie stojiska pre smetné nádoby na Lomnická 30
2. 2. časť: SO.02- Rekonštrukcia stojiska smetných nádob a obnova chodníka Nábrežie mládeže 15
3. 3. časť: SO.03- Obnova chodníka Lúčna 1 k OC Nitra

 Miesto stavby: sídlisko Chrenová, Nitra

 Investor: mesto Nitra

1. Zhotoviteľ sa zaväzuje, že v rozsahu dokumentácie, ktorá tvorí Prílohu č. 1 tejto zmluvy; súťažných podkladov a ich príloh, ktoré tvoria Prílohu č. 3 tejto zmluvy; a za podmienok dohodnutých v tejto zmluve zhotoví vo vlastnom mene a na vlastnú zodpovednosť pre objednávateľa a odovzdá objednávateľovi Dielo.
2. Objednávateľ sa zaväzuje Dielo zhotovené v súlade s touto zmluvou po jednotlivých častiach prevziať a zaplatiť dohodnutú cenu podľa platobných podmienok dohodnutých v tejto zmluve a poskytnúť zhotoviteľovi požadované spolupôsobenie.
3. Zhotoviteľovi sa odporúča prezrieť si miesto, kde sa má Dielo realizovať pred začatím realizácie Diela a za týmto účelom si od objednávateľa vyžiadať všetky potrebné podklady a informácie, ktoré súvisia s realizáciou Diela a zároveň je objednávateľ povinný jemu dostupné informácie zhotoviteľovi poskytnúť.
4. Zhotoviteľ potvrdzuje, že sa v plnom rozsahu zoznámil s rozsahom a povahou Diela, že sú mu známe technické a kvalitatívne podmienky na realizáciu Diela, a že disponuje takými kapacitami a odbornými znalosťami, ktoré sú na zhotovenie Diela s odbornou starostlivosťou potrebné.
5. Predmet zmluvy musí byť spracovaný v súlade so zákonom č. 50/76 Zb. v znení neskorších predpisov (Stavebný zákon). Na bezpečnosť a ochranu zdravia pri práci sa vzťahujú špecifické ustanovenia zákona č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v platnom znení, ďalej je nutné sa riadiť nariadením vlády Slovenskej republiky č. 392/2006 Z. z. o minimálnych bezpečnostných a zdravotných požiadavkách pri používaní pracovných prostriedkov v platnom znení, nariadením vlády Slovenskej republiky č. 396/2006 o minimálnych bezpečnostných a zdravotných požiadavkách na stavenisko v platnom znení. Zhotoviteľ sa zaväzuje pri realizácii diela dodržiavať vyhlášku Ministerstva životného prostredia č. 453/2000 Z. z., ktorou sa vykonávajú niektoré ustanovenia stavebného zákona, vyhlášku Ministerstva životného prostredia Slovenskej republiky č. 532/2002 Z. z., ktorou sa ustanovujú podrobnosti o všeobecných technických požiadavkách na výstavbu a o všeobecných technických požiadavkách na stavby užívané osobami s obmedzenou schopnosťou pohybu a orientácie v platnom znení a ustanovenia zákona č. 254/1998 Z. z. o verejných prácach v platnom znení.

**Čl. III Kvalita Diela**

1. Dielo musí byť zhotovené v zmysle čl. II tejto zmluvy, nesmie mať žiadne vady a nedostatky brániace jeho riadnemu užívaniu, alebo spôsobujúce rýchlejšie opotrebenie Diela.
2. Zhotoviteľ sa zaväzuje odovzdať Dielo po častiach podľa čl. II ods. 1, za podmienok a v termíne podľa tejto zmluvy.
3. Zhotoviteľ je povinný dokladovať kvalitu realizovaných prác, a to od začiatku po ukončenie Diela najmä týmito dokumentami:
4. správou o vykonaní prác s prípadným opisom vykonaných zmien a odchýlok od dokumentácie overenej v stavebnom konaní,
5. potvrdeným porealizačným projektom so zakreslením zmien a odchýlok od dokumentácie– projekt skutočného vyhotovenia (3 x tlač, 1x na CD nosiči)
6. zápismi, protokolmi a osvedčeniami o vykonaných kontrolných činnostiach na častiach diela zakrytých v čase ich realizácie, protokolmi o skúškach zmontovaného zariadenia, protokolmi o vykonaných revíznych skúškach, v zmysle STN a technickými normami EÚ,
7. zápismi, protokolmi a osvedčeniami o vykonaných skúškach použitých materiálov
8. osvedčeniami o akosti použitých materiálov, zariadení (certifikáty),
9. kópiami zo stavebného denníka,
10. vyplneným skúšobným a kontrolným plánom, potvrdeným zhotoviteľom, podľa § 13 zákona 254/1998 Z. z. o verejných prácach v znení neskorších predpisov s potvrdením o vykonaných skúškach a kontrolách
11. potvrdeniami o odstránení vád a nedorobkov (v prípade ak boli zistené),
12. preberacím protokolom o odovzdaní a prevzatí ukončenej verejnej práce
13. plánom užívania verejnej práce podľa § 14. zákona č. 254/1998 Z. z. o verejných prácach v znení neskorších predpisov, v ktorom musia byť obsiahnuté aj pravidlá technických prehliadok formou harmonogramu s uvedením štandardných kontrolných úkonov, v ktorom mieste stavby sa majú vykonať, kým a kedy. Plán technických prehliadok musí byť zostavený tak, aby všetky časti stavby na ktoré sa vzťahuje záruka boli prekontrolované 3 mesiace pred uplynutím záručnej doby.
14. fotodokumentáciou z priebehu výstavby, najmä fotodokumentáciou zakrývaných častí pred ich zakrytím, na CD nosiči
15. geodetickým zameraním súčasného stavu, geodetickým vytýčením stavby a geodetickým porealizačným zameraním stavby a geometrickým plánom.
16. Nesplnenie týchto požiadaviek predstavuje vady Diela a podstatné porušenie tejto zmluvy.

**Čl. IV Čas plnenia**

1. Zhotoviteľ sa zaväzuje zhotoviť Dielo v súlade s harmonogramom prác, ktorý tvorí prílohu č. 2 tejto zmluvy (ďalej len „harmonogram“).

Začatie prác: po protokolárnom odovzdaní jednotlivých častí

Ukončenie prác vrátane vypratania staveniska: najviac do 60 dní od začatia prác

1. Zhotoviteľ je povinný bez meškania písomne informovať objednávateľa o vzniku akejkoľvek udalosti, ktorá by mohla brániť alebo sťažovať realizáciu Diela z dôvodu predĺženia času plnenia .
2. Omeškanie zhotoviteľa s plnením pracovných postupov v zmysle harmonogramu z dôvodov ležiacich na jeho strane o viac ako 5 pracovných dní sa považuje za podstatné porušenie zmluvy.
3. Dodržanie termínu podľa ods. 1. tohto článku je podmienené riadnym a včasným spolupôsobením objednávateľa dohodnutým v tejto zmluve. V prípade, že z tohto dôvodu dôjde k prerušeniu vykonávania Diela, lehota na zhotovenie Diela sa predlžuje o dobu prerušenia vykonávania Diela. Dobu prerušenia a presný dôvod prerušenia vykonávania Diela potvrdí oprávnený zástupca objednávateľa.
4. Zmluvné strany sa dohodli na možnosti predĺženia termínu realizácie Diela v prípade objektívnych nepredvídateľných skutočností (napr. nepriaznivé počasie vylučujúce výkon prác, živelná pohroma) alebo na základe podnetu tretích osôb (napr. orgány štátnej správy) formou písomného dodatku k zmluve. Zmena zmluvy sa vykoná v súlade so zákonom o verejnom obstarávaní.

**Čl. V Cena Diela**

1. Cena Diela je výsledkom verejného obstarávania a je stanovená dohodou zmluvných strán v súlade so zákonom č. 18/1996 Z. z. o cenách v znení neskorších predpisov a vyhláškou č. 87/1996 Z. z., ktorou sa vykonáva Zákon o cenách a predstavuje sumu:

Celková cena Diela bez DPH:

DPH:

Celková cena Diela vrátane DPH:

(slovom: ....................................)

Celková cena Diela sa skladá z nasledovných častí:

1. 1. časť: SO.01- Vybudovanie stojiska pre smetné nádoby na Lomnická 30

Cena bez DPH:

Cena vrátane DPH:

1. 2. časť: SO.02- Rekonštrukcia stojiska smetných nádob a obnova chodníka Nábrežie mládeže 15

Cena bez DPH:

Cena vrátane DPH

1. 3. časť: SO.03- Obnova chodníka Lúčna 1 k OC Nitra

Cena bez DPH:

Cena vrátane DPH:

1. Cena dohodnutá ods. 1. tohto článku zmluvy zahŕňa všetky práce a dodávky potrebné na dodržanie zmluvne dohodnutých kvalitatívnych, dodacích a platobných podmienok podľa tejto zmluvy a podkladov z verejného obstarávania, a to najmä:
2. odovzdanie Diela po častiach a v požadovanej kvalite,
3. splnenie technicko-kvalitatívnych parametrov stanovených: v STN a technických normách EÚ (vzťahujúcich sa na Dielo alebo s Dielom súvisiacich); iných normách a technických podmienkach, uvedených v dokumentácii;
4. splnenie podmienok realizácie Diela,
5. ďalšie náklady zhotoviteľa, ktoré mu vzniknú pri realizácii Diela podľa tejto zmluvy

**Čl. VI Platobné podmienky**

1. Zmluvné strany sa dohodli, že objednávateľ neposkytne zhotoviteľovi žiaden preddavok na predmet Zmluvy. Právo fakturovať vzniká zhotoviteľovi až po písomnom protokolárnom odovzdaní a prebratí jednotlivých častí Diela podľa článku II ods. 1 tejto zmluvy. Objednávateľ preberie časti Diela až po odstránení všetkých vád a nedorobkov.
2. Zhotoviteľ je povinný zostaviť súpis vykonaných prác a dodávok na jednotlivé časti diela, ktoré ocení podľa položiek uvedených v prílohe č. 4 – rozpočet Diela. K súpisu vykonaných prác a dodávok na jednotlivých častiach Diela sa vyjadrí do 5 pracovných dní technický dozor objednávateľa. Ak má súpis vady, vráti ho zhotoviteľovi na prepracovanie. Zisťovanie súpisu vykonaných prác na jednotlivých častiach Diela sa bude vykonávať vždy do 5 pracovných dní od ukončenia časti diela. Podkladom pre vystavenie faktúry bude súpis skutočne vykonaných prác a dodávok odsúhlasených technickým dozorom objednávateľa na jednotlivých častiach Diela a zaevidovaných v stavebnom denníku. Celková fakturovaná suma nesmie presiahnuť celkovú cenu jednotlivých častí Diela dohodnutú v čl. V ods. 1 tejto zmluvy.
3. Lehota splatnosti faktúr je 14 dní od doručenia objednávateľovi.
4. Faktúra musí obsahovať náležitosti v zmysle ustanovení § 3a ods. 1 zákona č. 513/1991 Zb. Obchodného zákonníka v znení neskorších predpisov a bude predkladaná v dvoch vyhotoveniach. Ak faktúra nebude úplná alebo bude obsahovať nesprávne údaje vrátane príloh k faktúre, bude takáto faktúra Zhotoviteľovi vrátená na opravu alebo doplnenie. Nová lehota splatnosti začne plynúť odo dňa doručenia opravenej alebo doplnenej faktúry. Zhotoviteľom predložená faktúra na úhradu musí ďalej obsahovať náležitosti predpísané v zmysle zákona č. 222/2004 Z. z. o DPH v znení neskorších predpisov a doložku o zákonnej povinnosti prenesenia daňovej povinnosti.

Pre postup zmluvných strán pri uplatnení platobných podmienok a úhrade ceny plnenia alebo jej časti podľa tejto zmluvy sa uplatňuje prenos daňovej povinnosti zo zhotoviteľa (poskytovateľa zdaniteľného plnenia) na objednávateľa (príjemcu zdaniteľného plnenia) v zmysle § 69 ods.12 písm.j)zákona č. 222/2004 Z.z. o dani z pridanej hodnoty v platnom znení. Zhotoviteľ je povinný vystaviť faktúru podľa tejto zmluvy na sumu bez DPH s doložkou: „Uplatňuje sa prenesenie daňovej povinnosti na objednávateľa v zmysle § 69 ods.12 písm.j)zákona č. 222/2004 Z.z. o dani z pridanej hodnoty v platnom znení.

1. Uznanie faktúry objednávateľom vylučuje dodatočné nároky zhotoviteľa.
2. V prípade zastavenia prác na diele z dôvodov na strane objednávateľa, vykonané práce budú fakturované podľa skutočne zdokladovaných nákladov zo strany Zhotoviteľa, zaevidovaných v stavebnom denníku.
3. Objednávateľ uhradí zhotoviteľovi faktúru po protokolárnom odovzdaní a prevzatí časti Diela resp. po odstránení všetkých prípadných vád a nedorobkov.
4. Zmluvné strany sa dohodli, že objednávateľ je oprávnený zadržať sumu vo výške 5% z fakturovanej ceny bez DPH časti Diela ako zádržné, ktoré bude zhotoviteľovi uvoľnené do 14 dní od uplynutia záručnej doby na celé Dielo, resp. po predložení bankovej záruky. Zádržné bude slúžiť výlučne na úhradu nákladov, ktoré vzniknú objednávateľovi v súvislosti s tým, že vady Diela alebo jeho častí nebudú včas a riadne odstránené zo strany zhotoviteľa, resp. zhotoviteľ reklamované vady Diela alebo jeho častí odmietne odstrániť.
5. Objednávateľ je oprávnený odúčtovať všetky zmluvné pokuty, ktoré zhotoviteľovi vzniknú prípadným nedodržaním zmluvných podmienok tejto zmluvy.

**Čl. VII Odovzdanie staveniska**

1. Objednávateľ písomne upovedomí zhotoviteľa o termíne odovzdania staveniska zhotoviteľovi za účelom realizácie Diela, a to minimálne 3 pracovné dni pred plánovaným termínom odovzdania staveniska. Odovzdanie objektu a jeho prevzatie zhotoviteľom bude vykonané v termíne uvedenom vo výzve, a to protokolárne a zápisom do stavebného denníka. Odmietnutie prevzatia staveniska Zhotoviteľom bude považované za podstatné porušenie povinností zhotoviteľa.
2. Ak prácami na Diele budú dotknuté inžinierske siete, pri činnostiach v blízkosti týchto inžinierskych sietí je potrebné sa riadiť vyjadreniami dotknutých správcov sietí.

**Čl. VIII Povinnosti objednávateľa**

1. Objednávateľ odovzdá zhotoviteľovi 1 vyhotovenie dokumentácie v papierovej forme a všetky potrebné rozhodnutia príslušných orgánov potrebné na zhotovenie Diela.
2. Objednávateľ zvoláva a riadi raz za mesiac a prípadne podľa potreby kontrolný deň stavby, z ktorého za účasti poverených zástupcov objednávateľa, projektanta a zhotoviteľa, Technický dozor investora vyhotoví záznam, ktorý doručí všetkým účastníkom.
3. Objednávateľ je povinný sledovať prostredníctvom svojho technického dozoru obsah stavebného denníka a k zápisom v ňom uvedeným sa vyjadriť do piatich pracovných dní, inak sa má za to, že s obsahom zápisu súhlasí.
4. Objednávateľ je prostredníctvom svojich zástupcov oprávnený kontrolovať Dielo alebo jeho časti v každom stupni jeho zhotovovania. Ak pri kontrole zistí, že zhotoviteľ porušuje svoje povinnosti má právo žiadať, aby zhotoviteľ odstránil vady vzniknuté vadným zhotovovaním Diela alebo jeho časti a ďalej ho zhotovoval riadne. V prípade, že Zhotoviteľ v primeranej dobe, dohodnutej v stavebnom denníku nevyhovie týmto požiadavkám Objednávateľa, považuje takéto konanie zhotoviteľa za podstatné porušenie zmluvy.
5. Technickým dozorom investora (TDI) je: ...........................................

Odborný autorský dohľad bude vykonávať: ........................................

**Čl. IX Povinnosti zhotoviteľa**

1. Zhotoviteľ je povinný viesť od prvého dňa odovzdania staveniska Objednávateľom až do odstránenia prípadných vád stavebný denník v zmysle príslušných právnych predpisov. Pokyny k vedeniu stavebného denníka budú prejednané na spoločnom rokovaní zmluvných strán pri preberaní staveniska. Stavebný denník musí byť k dispozícii na pracovisku za účelom priebežnej kontroly a uskutočnenia zápisov oprávnených osôb zmluvných strán. Zhotoviteľ je povinný v denných záznamoch zapisovať údaje o časovom postupe prác, ich akosti, zdôvodnenie odchýlok vykonaných prác od dodaného technologického postupu prác, údaje o počte prítomných pracovníkov (vrátane subdodávateľov), počte a druhu mechanizmov, množstve a druhu realizovaných prác, údaje dôležité na posúdenie prác orgánmi štátnej správy, popis uskutočnenie prác, informácie o dodávke materiálu na stavbu, požiadavkách na koordináciu, mimoriadnych udalostiach a zisteniach v súvislosti s uskutočňovaním diela. Zápisy do stavebného denníka čitateľne zapisuje a podpisuje oprávnený stavbyvedúci vždy v deň, kedy boli práce vykonané alebo keď nastanú okolnosti brániace ich výkonu, resp. je potrebné riešiť ďalší postup prác. Všetky strany stavebného denníka musia byť očíslované. Medzi jednotlivými záznamami nesmie byť vynechané voľné miesto. Okrem stavbyvedúceho môže do stavebného denníka vykonávať potrebné záznamy iba objednávateľ, jeho oprávnení zástupcovia, technický dozor objednávateľa (TDI) alebo príslušné orgány štátnej správy. Zhotoviteľ je povinný zabezpečiť aby bol Stavbyvedúci prítomný na stavbe denne.
2. Zhotoviteľ je povinný dodržiavať pokyny dané mu Objednávateľom počas zhotovovania Diela a týkajúce sa Diela, v súlade s touto zmluvou.
3. Zhotoviteľ je povinný sledovať obsah stavebného denníka a k zápisom v ňom uvedených sa vyjadriť do piatich pracovných dní, inak sa má za to, že s obsahom zápisu súhlasí.
4. Ak pri zhotovovaní Diela resp. jeho časti dôjde k zakrytiu dovtedy vykonaných prác, alebo časti Diela, je zhotoviteľ povinný písomne vyzvať Objednávateľa na kontrolu realizovaného Diela v stavebnom denníku. Z dôvodu operatívnosti Zhotoviteľ v zápise oznámi min. jeden pracovný deň vopred predpokladanú hodinu a deň kontroly zakrývaných prác resp. časti Diela. Zo zakrývaných častí sa bude vykonávať fotodokumentácia jednak zhotoviteľom a jednak objednávateľom. V prácach sa bude pokračovať až po odsúhlasení objednávateľom zastúpeným TDI.
5. Zhotoviteľ je povinný bez zbytočného odkladu upozorniť na nevhodnú povahu alebo vady vecí, podkladov, alebo pokynov týkajúcich sa Diela resp. jeho časti, ktoré mu dal objednávateľ počas zhotovovania Diela, ak zhotoviteľ mohol túto nevhodnosť zistiť pri vynaložení odbornej starostlivosti. Zhotoviteľ má právo na náhradu nákladov, ktoré mu vzniknú v súvislosti s prerušením zhotovovania Diela pre nevhodnosť objednávateľových pokynov alebo v súvislosti s použitím nevhodných vecí objednávateľa až do času, keď takúto nevhodnosť mohol zistiť.
6. Ak zhotoviteľ zistí skryté prekážky na mieste kde má Dielo resp. jeho časť zhotoviť a ktoré mu bránia zhotoviť Dielo alebo jeho časť riadne, je povinný ihneď takéto prekážky oznámiť objednávateľovi a projektantovi a ak sa nedajú odstrániť, navrhnúť objednávateľovi zmenu zmluvy. Zmena zmluvy sa uskutoční v súlade so zákonom o verejnom obstarávaní.
7. Zhotoviteľ je povinný zabezpečiť Dielo resp. jeho časť proti krádeži a poškodeniu. Zhotoviteľ znáša nebezpečenstvo škody na zhotovovanom Diele až do času písomného odovzdania jednotlivých častí Diela objednávateľovi. Počas realizácie jednotlivých častí Diela zhotoviteľ zabezpečí čistotu komunikácie a priľahlých plôch a komunikácií. Zhotoviteľ je povinný zabezpečiť poistenie všeobecnej zodpovednosti za škodu spôsobenú pri výkone činností na dobu realizácie prác na Diela minimálne do výšky celkovej ceny Diela. Na požiadanie objednávateľa zhotoviteľ preukáže poistenie najneskôr do 10 dní.
8. Zhotoviteľ v plnom rozsahu zodpovedá za bezpečnosť a ochranu zdravia všetkých osôb v priestore staveniska a ochrannej zóne staveniska, vykoná také bezpečnostné opatrenia, aby nedošlo k ohrozeniu osôb v okolí staveniska (bezpečnostné pásky a pod.). Akékoľvek škody a nároky poškodených znáša zhotoviteľ.
9. Zhotoviteľ je povinný zabezpečiť na vlastné náklady osobné ochranné prostriedky na ochranu zdravia pracovníkov zhotoviteľa resp. jeho subdodávateľov v zmysle plánu BOZP vypracovanom koordinátorom bezpečnosti a predloženom objednávateľovi najneskôr do odovzdania a prevzatia staveniska. Odborné práce musia byť vykonané len pracovníkmi zhotoviteľa alebo jeho subdodávateľov, ktorí majú príslušnú kvalifikáciu na vykonanie týchto prác a sú odborne zaškolení na špecializované práce. Zhotoviteľ je povinný rešpektovať a riadiť sa pokynmi koordinátora BOZP a zabezpečiť, aby všetci pracovníci na stavbe boli riadne a preukázateľne zaškolení v oblasti bezpečnosti a ochrany zdravia pri práci podľa príslušných osobitných predpisov (ďalej len „BOZP“) a dodržiavali predpisy, pokyny, zásady a pracovné postupy na zaistenie BOZP počas výstavby v zmysle plánu BOZP. Akékoľvek škody a nároky poškodených znáša zhotoviteľ.
10. Zhotoviteľ je povinný počas realizácie plne rešpektovať všeobecné technické požiadavky a obchodné podmienky prác a zhotoviť jednotlivé práce a postupy v súlade s nimi. Zhotoviteľ sa zaväzuje dodržiavať všetky STN, vyhlášky a predpisy, ktoré sa týkajú sa jednotlivých častí Diela. Všetky použité materiály a výrobky pri realizácii prác musia mať certifikát o preukázaní zhody platný aj pre EÚ. Zhotoviteľ je povinný dodržiavať podmienky KPÚ Nitra, objednávateľa a podmienky vyplývajúce z dokumentácie.
11. Zhotoviteľ je povinný udržiavať poriadok na mieste realizácie jednotlivých častí Diela a zabezpečiť koordináciu svojich prípadných subdodávateľov (ak ich využije).
12. Zmena subdodávateľa musí byť vopred písomne oznámená objednávateľovi, resp. oprávnenému zástupcovi objednávateľa a musí byť objednávateľom písomne schválená. Porušenie tejto oznamovacej povinnosti sa považuje za podstatné porušenie zmluvy. Nový subdodávateľ musí byť zapísaný v registri partnerov verejného sektora v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov, ak mu takúto povinnosť zákon ukladá.
13. Zhotoviteľ sa zaväzuje, že pri realizácii jednotlivých častí Diela nepoužije materiály, prvky, stroje, zariadenia alebo konštrukcie, ktoré sú chránené patentovými alebo autorskými právami, bez súhlasu oprávnených osôb.
14. Stavenisko, ochranné pásmo staveniska a všetky dotknuté vstupy musia byť zabezpečené tak, aby neprišlo k ohrozeniu tretích osôb. Akékoľvek škody a nároky poškodených znáša zhotoviteľ.
15. Zhotoviteľ je povinný umožniť orgánom štátnej správy a nimi prizvaným znalcom prístup na stavenisko a stavbu a vytvorí podmienky pre výkon dohľadu (napr. štátny stavebný dohľad, Inšpektorát, životného prostredia, Inšpektorát práce).
16. Zhotoviteľ je povinný zabezpečiť koordinátora dokumentácie, koordinátora bezpečnosti práce a zároveň zaobstará vypracovanie plánu bezpečnosti a ochrany zdravia pri práci, ktorým sa ustanovia pravidlá na vykonávanie prác na stavenisku, pričom všetky náklady s tým spojené sú zahrnuté v celkovej cene Diela.
17. Zhotoviteľ počas realizácie stavby zabezpečí také opatrenia, ktorými bude minimalizovaný negatívny vplyv stavby na okolie a životné prostredie a nedôjde k spôsobeniu škôd na cudzom majetku a aby neprišlo k ohrozeniu tretích osôb.
18. Zhotoviteľ je povinný do 14 dní od účinnosti zmluvy predložiť plán organizácie výstavby s podrobným riešením postupov výstavby, vrátane zariadenia staveniska na schválenie objednávateľovi, v opačnom prípade to bude objednávateľ pokladať za podstatné porušenie tejto zmluvy.
19. Zhotoviteľ je povinný zúčastniť sa 1x za mesiac a v prípade potreby aj častejšie kontrolného dňa stavby na základe pozvánky objednávateľa.
20. Zhotoviteľ je povinný na viditeľné miesto pri vstupe na stavenisko osadiť orientačnú tabuľu s identifikačnými údajmi o stavbe v zmysle zákona č.50/1976 Z. z. o územnom plánovaní a stavebnom poriadku (stavebný zákon) v znení neskorších predpisov, podľa pokynov objednávateľa.
21. Nesplnenie povinností podľa tohto čl. IX sa považuje za podstatné porušenie zmluvy zo strany zhotoviteľa.

**Čl. X Odovzdanie a prevzatie Diela**

1. Povinnosť zhotoviť Dielo riadne a včas splní zhotoviteľ protokolárnym odovzdaním jednotlivých častí Diela objednávateľovi bez vád a nedorobkov.
2. Ak všeobecne záväzné právne predpisy, STN, technické normy EÚ alebo dokumentácia určujú vykonanie skúšok osvedčujúcich dohodnuté vlastnosti Diela, musí úspešné vykonanie takýchto skúšok predchádzať odovzdaniu a prevzatiu jednotlivých častí Diela. Pripravenosť na odovzdanie je zhotoviteľ povinný oznámiť Objednávateľovi písomne najmenej 10 dní vopred.
3. K odovzdaniu a prevzatiu dokončenej časti Diela je zhotoviteľ povinný pripraviť doklady v zmysle čl. III ods. 3 tejto zmluvy. Bez dokladovania kvality vykonaných prác, tak ako je to uvedené v čl. III ods. 3 tejto zmluvy má Dielo vady.
4. Zhotoviteľ je povinný pri odovzdaní a prevzatí časti Diela odovzdať časť Diela vyčistenú od zvyšných materiálov spolu so záberom plôch využívaných na zhotovenie časti Diela tak, aby bolo možné časť Diela riadne prevziať a následne riadne zhotovenú časť Diela užívať.
5. Ak pri preberaní časti Diela objednávateľ zistí, že táto má vady, časť Diela neprevezme a spíše so zhotoviteľom zápis o zistených vadách, spôsobe a termíne ich odstránenia. Zhotoviteľ má povinnosť odovzdať túto časť Diela po odstránení týchto vád a Objednávateľ má povinnosť časť Diela bez vád a nedorobkov prevziať.
6. Dokladom o splnení časti Diela zhotoviteľom je písomný protokol o odovzdaní a prevzatí časti Diela, ktorým zmluvné strany potvrdia odovzdanie a prevzatie časti Diela bez vád a nedorobkov.
7. Po ukončení poslednej časti Diela spíšu zmluvné strany odovzdávací a preberací protokol na celé Dielo.

**Čl. XI Zodpovednosť za vady a záruka za kvalitu Diela**

1. Zhotoviteľ zodpovedá za to, že Dielo resp. jeho časti budú vyhotovené v súlade s ustanovením čl. II a III tejto zmluvy a bude/ú mať vlastnosti dohodnuté v tejto zmluve.
2. Dielo resp. jeho časti má vady, ak:
3. nie je dodané v požadovanej kvalite,
4. vykazuje nedorobky, t. j. nie je vykonané v celom rozsahu
5. sú vady v dokumentoch potrebných na užívanie Diela resp. jeho časti podľa čl. X ods. 3 tejto zmluvy

d) má právne vady v zmysle § 559 zákona č. 513/1991 Zb. – Obchodného zákonníka v znení neskorších predpisov, alebo je Dielo resp. jeho časť zaťažené inými právami tretích osôb.

1. Zhotoviteľ nezodpovedá za vady, ktoré boli preukázateľne spôsobené dodržiavaním nevhodných pokynov vydaných objednávateľom, resp. použitím nevhodných podkladov alebo vecí prevzatých od objednávateľa a zhotoviteľ ani pri vynaložení všetkej starostlivosti nemohol zistiť ich nevhodnosť, prípadne na ňu písomne upozornil objednávateľa, ale ten na ich použití písomne trval. V prípade odstránenia takýchto vád zhotoviteľom uhradí objednávateľ náklady vynaložené na ich odstránenie.
2. Za skryté vady, ktoré objednávateľ nemohol zistiť pri odovzdaní a prevzatí jednotlivých častí Diela, zhotoviteľ zodpovedá počas záručnej doby.
3. Záručná doba na Dielo ako celok, ktoré je predmetom tejto zmluvy je 60 mesiacov. Záručná lehota začína plynúť dňom protokolárneho odovzdania celého Diela zhotoviteľom a prevzatia Diela objednávateľom. Záručná lehota neplynie v čase, kedy objednávateľ nemohol Dielo užívať pre vady, za ktoré zodpovedá zhotoviteľ. Záruka sa nevzťahuje na vady spôsobené neodborným zásahom zo strany objednávateľa alebo tretej osoby.
4. Zhotoviteľ zodpovedá za to, že Dielo bude počas záručnej lehoty spôsobilé na použitie na dohodnutý účel a zachová si dohodnuté vlastnosti a kvalitu v čase svojej životnosti.
5. Objednávateľ sa zaväzuje uplatniť reklamáciu vady Diela bezodkladne po jej zistení v písomnej forme. Za písomne uplatnenú reklamáciu sa považuje aj reklamácia podaná e-mailom alebo listovou zásielkou prostredníctvom pošty.
6. Zhotoviteľ sa zaväzuje začať s odstraňovaním vád Diela resp. jeho častí do 3 pracovných dní od prijatia písomnej reklamácie ods. 7 tohto článku a odstrániť vady bez zbytočného odkladu. Zhotoviteľ písomne oznámi Objednávateľovi odhadovaný čas trvania odstránenia vád do 3 pracovných dní od prijatia písomnej reklamácie. Objednávateľ písomne schváli odhadovaný čas trvania odstránenia vád alebo požiada o navrhnutie inej lehoty s prihliadnutím na povahu, rozsah a charakter vád. Ak Zhotoviteľ neodstráni vady Diela resp. jeho častí v objednávateľom schválenej lehote, Objednávateľ má nárok na zníženie ceny Diela alebo jeho časti. Na nároky Objednávateľa z vád diela sa vzťahujú primerane ustanovenia Obchodného zákonníka.
7. O odstránení vady spíše objednávateľ protokol, v ktorom potvrdí odstránenie vady, alebo uvedie dôvody, pre ktoré odmieta opravu prevziať.
8. V prípade, že budú v priebehu realizácie Diela resp. jeho častí zistené také vady, ktoré budú mať za následok zvýšenie jeho ceny alebo zníženie technických parametrov a kvality, považuje sa to za podstatné porušenie zmluvy a objednávateľ má nárok na zľavu z dohodnutej ceny Diela resp. jednotlivých častí vo výške 10 % alebo odstúpiť od zmluvy. Týmto ustanovením nie je dotknuté právo objednávateľa na náhradu škody.

**Čl. XII Zmluvné pokuty a náhrada škody**

1. V prípade, že zhotoviteľ nedodá Dielo v rozsahu podľa čl. II a III tejto zmluvy a v termíne podľa čl. IV ods. 1, objednávateľ má právo na zmluvnú pokutu vo výške 0,05% z celkovej ceny za Dielo bez DPH denne do 14. dňa omeškania a vo výške 0,2% z celkovej ceny za Dielo bez DPH denne počnúc 15. dňom omeškania. Počnúc 15. dňom omeškania vniká súčasne objednávateľovi právo odstúpiť od zmluvy.
2. V prípade omeškania objednávateľa s úhradou faktúry má zhotoviteľ právo na úrok z omeškania vo výške 0,02% z dlžnej sumy za každý začatý deň omeškania, ktorá sa od 15. dňa omeškania vrátane zvyšuje na 0,1% z dlžnej sumy za každý začatý deň omeškania.
3. Ak sa zhotoviteľ dostane do omeškania s odstránením vád Diela podľa čl. XI ods. 8 zmluvy, je objednávateľ oprávnený uplatniť voči zhotoviteľovi zmluvnú pokutu vo výške 0,05% z celkovej ceny za Dielo bez DPH za každý deň omeškania.
4. Zmluvné strany sa dohodli, že zmluvné sankcie dohodnuté v zmysle jednotlivých bodov tohto článku zmluvy budú uplatnené vystavením samostatných faktúr stranou oprávnenou so splatnosťou 14 dní od ich vystavenia.

**Čl. XIII Odstúpenie od zmluvy**

1. Ak sa porušenie zmluvnej povinnosti zmluvnou stranou považuje v zmysle tejto zmluvy v súlade s § 345 zákona č. 513/1991 Zb. – Obchodného zákonníka v znení neskorších predpisov za podstatné porušenie zmluvy, môže oprávnená strana od zmluvy odstúpiť, pokiaľ to písomne oznámi druhej zmluvnej strane doporučeným listom alebo elektronicky so zaručeným podpisom do elektronickej schránky druhej zmluvnej strany. Odstúpenie od zmluvy je účinné dňom doručenia oznámenia o odstúpení od zmluvy druhej zmluvnej strane.
2. Ak ide o nepodstatné porušenie, môže druhá zmluvná strana podľa § 346 zákona č. 513/1991 Zb. – Obchodného zákonníka v znení neskorších predpisov odstúpiť od zmluvy v prípade, že strana, ktorá je v omeškaní so splnením svojej povinnosti, nesplní svoju povinnosť ani v dodatočnej primeranej lehote, ktorá jej na to bola poskytnutá. Ak však strana, ktorá je v omeškaní, vyhlási, že svoj záväzok nesplní, môže druhá strana od zmluvy odstúpiť bez poskytnutia dodatočnej primeranej lehoty na plnenie alebo pred jej uplynutím.
3. Objednávateľ je oprávnený odstúpiť od zmluvy v prípade podstatného porušenia tejto zmluvy zo strany zhotoviteľa. Zmluvné strany považujú za podstatné porušenie tejto zmluvy, ak zhotoviteľ:
4. bude v omeškaní meškať s termínom plnenia dohodnutým v čl. 3 ods. 1 písm. a) zmluvy o viac ako 15 dní,
5. bude preukázateľne vykonávať dielo vadne, t. z. v rozpore s podmienkami dohodnutými v tejto zmluve. Ide o také vady diela, na ktoré bol zhotoviteľ objednávateľom v priebehu realizácie diela písomne upozornený a ktoré napriek upozorneniu neodstránil v primeranej lehote na to určenej,
6. v rozpore s ustanoveniami tejto zmluvy prestal vykonávať dielo alebo inak prejavuje svoj úmysel nepokračovať v plnení predmetu zmluvy,
7. bez predchádzajúceho písomného súhlasu objednávateľa prevedie práva a záväzky vyplývajúce z tejto zmluvy na tretie osoby,
8. ostatné prípady uvedené v tejto zmluve.
9. Zhotoviteľ je oprávnený od zmluvy odstúpiť v prípade, že objednávateľ preukázateľne odmietne poskytnúť potrebné spolupôsobenie a plnenie podmienok dohodnutých v tejto zmluve, ktoré podstatným spôsobom znemožňujú zhotoviteľovi plniť podmienky tejto zmluvy Tieto okolnosti je zhotoviteľ podrobne dokladovať a špecifikovať.
10. Objednávateľ môže odstúpiť od zmluvy uzavretej so Zhotoviteľom, ktorý bol vymazaný z registra partnerov verejného sektora, ak mal zákonnú povinnosť byť zapísaný v tomto registri zmysle zákona č.315/2016 Z. z. o registri partnerov verejného sektora a o zmene a doplnení niektorých zákonov. Objednávateľ môže odstúpiť od zmluvy uzavretej so Zhotoviteľom aj v prípade, ak jeho subdodávateľ bol vymazaný z registra partnerov verejného sektora, ak mal zákonnú povinnosť byť zapísaný v tomto registri v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov.
11. Odstúpením od zmluvy zanikajú všetky práva a povinnosti strán zo zmluvy, okrem nárokov na náhradu škody, nárokov na dovtedy uplatnené zmluvné resp. zákonné sankcie a nárokov vyplývajúcich z ustanovení tejto zmluvy.
12. Pri vysporiadaní pohľadávok z titulu odstúpenia od zmluvy sa postupuje nasledovne:

a) časť Diela zhotoveného do odstúpenia od zmluvy zostáva vlastníctvom objednávateľa.

b) finančné prostriedky, poskytnuté do odstúpenia od zmluvy, vysporiada zhotoviteľ

 konečnou faktúrou, ktorá bude mať náležitosti daňového dokladu do 14 dní od odstúpenia

 od zmluvy, pričom pre fakturáciu platia ustanovenia čl. VI tejto zmluvy.

c) zmluvné strany si vysporiadajú všetky záväzky v zmysle tejto zmluvy po ich vzájomnom

 odsúhlasení, a to najneskôr do 14 dní od doručenia konečnej faktúry objednávateľovi.

1. Zhotoviteľ je povinný odovzdať objednávateľovi podrobnú správu o diele a všetku dokumentáciu vrátane záručných listov a dokladov slúžiacich na vyhodnotenie stavu Diela. Ak zhotoviteľ neposkytne riadnu súčinnosť pri vysporiadavaní pohľadávok z titulu odstúpenia od zmluvy, alebo neodovzdá podrobnú správu a všetku dokumentáciu, objednávateľ je oprávnený na náklady zhotoviteľa vypracovať znalecký posudok, ktorý vyhodnotí stav Diela a nároky z titulu odstúpenia od zmluvy. Cena za znalecký posudok sa odráta z ceny Diela, ktorá sa má uhradiť Zhotoviteľovi.

**Čl. XIV Ostatné ustanovenia**

1. Zhotoviteľ zodpovedá za všetky škody, ktoré vzniknú objednávateľovi v dôsledku porušenia jeho povinností, vyplývajúcich z tejto zmluvy. V prípade vzniku škody porušením povinností vyplývajúcich z tejto zmluvy ktorejkoľvek zmluvnej strane, má druhá strana nárok na úhradu vzniknutej škody.
2. Stavebný materiál a zariadenia potrebné na zhotovenie Diela resp. jeho časti zabezpečuje zhotoviteľ. Kúpna cena týchto vecí je súčasťou maximálnej celkovej ceny Diela podľa čl. V ods. 1 tejto zmluvy. Zhotoviteľ zostáva vlastníkom týchto vecí až do ich pevného zabudovania do Diela, ktoré je predmetom tejto zmluvy, s výnimkou zariadení, ktorých cenu uhradil objednávateľ pred ich zabudovaním do Diela.
3. Nebezpečenstvo škody na Diele ako aj na veciach a materiáloch potrebných na zhotovenie Diela znáša zhotoviteľ, a to až do času protokolárneho odovzdania Diela zhotoviteľom a prevzatia Diela Objednávateľom.

**Čl. XV Záverečné ustanovenia**

1. Túto zmluvu je možné meniť iba písomnými dodatkami podpísanými štatutárnymi zástupcami zmluvných strán.
2. Zmluva nadobúda platnosť dňom podpisu obidvoma zmluvnými stranami.
3. Túto zmluvu v zmysle § 5a zákona č. 211/2000 Z.z. o slobodnom prístupe k informáciám a o zmene a doplnení niektorých zákonov (zákon o slobode informácií) v platnom znení
4. Mesto Nitra zverejní na webovom sídle mesta, alebo
5. ak zmluva nie je zverejnená podľa písm. a) tohto ods. do 7 dní odo dňa jej uzatvorenia, môže účastník zmluvy podať návrh na zverejnenie zmluvy v Obchodnom vestníku.
6. Táto zmluva nadobúda účinnosť dňom nasledujúcim po dni jej zverejnenia (s odkazom na § 47a ods. 1 Občianskeho zákonníka).
7. O nadobudnutí účinnosti zmluvy svedčí písomné potvrdenie o zverejnení zmluvy. Mesto Nitra vydá účastníkovi zmluvy na požiadanie potvrdenie o zverejnení zmluvy.
8. Nedeliteľnou súčasťou zmluvy sú:

Príloha č. 1 – Dokumentácia

Príloha č. 2 – Harmonogram prác

Príloha č. 3 - Rozpočet Diela

1. Táto zmluva je vyhotovená v štyroch vyhotoveniach, z ktorých 3 sú určené pre objednávateľa a 1 pre zhotoviteľa.
2. Zmluvné strany podpisom tejto zmluvy vyjadrujú súhlas s jej obsahom a vyhlasujú, že ju uzatvárajú slobodne a vážne, nie v tiesni a nie za nápadne nevýhodných podmienok.

 Objednávateľ: Zhotoviteľ:

V Nitre, dňa ....................... V ......................., dňa ................

................................................... . .................................................

 Marek Hattas

 primátor mesta Nitra

Príloha č. 1

súťažných podkladov

**NÁVRH NA PLNENIE KRITÉRIÍ**

Predmet zákazky: **Rekonštrukcia miestnych komunikácií Nitra - Chrenová**

Postup verejného obstarávania: podlimitná zákazka podľa § 108 a §112 až §116 zákona o verejnom obstarávaní

Obchodné meno uchádzača: ...........................................................

Adresa (sídlo): ...........................................................

**Kritérium „Najnižšia cena celkom vrátane DPH“**

Cena celkom bez DPH ..................................

20% DPH ..................................

Cena celkom s DPH ..................................

Celková cena je stanovená na základe oceneného výkazu výmer, ktorý tvorí prílohu č. 1 A

V ................................ dňa ....................

..............................................................

 *meno, priezvisko a podpis osoby oprávnenej*

 *konať za uchádzača v záväzkových vzťahoch*

Príloha č. 2

Súťažných podkladov

**Identifikačné údaje uchádzača**

Obchodné meno:

Adresa sídla:

Korešpondenčná adresa:

Zastúpený:

IČO:

DIČ:

IČ DPH:

Bank. spojenie:

IBAN:

Registrovaný v OR Okr. súdu v ........, odd: ........, vl. č. ...... / ŽR Obv. úradu v ......., pod č. ........

Osoby oprávnené:

* rokovať vo veciach zmluvných:
* rokovať vo veciach technických:
* manažér stavby:
* stavbyvedúci:

Kontaktná osoba vo veciach súvisiacich s verejným obstarávaním:

Tel.:

Elektronická pošta:

 V ....................., dňa ............... ....................................................

 meno, priezvisko a podpis osoby

 oprávnenej konať za uchádzača v záväzkových vzťahoch

Príloha č. 3

súťažných podkladov

**Čestné prehlásenie uchádzača**

**o subdodávateľoch**

v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“)

**Podpísaná právnická osoba / fyzická osoba:**

|  |  |
| --- | --- |
| Obchodné meno |  |
| Sídlo |  |
| IČO |  |
| Zapísaná v  |  |
| Zastúpená |  |

**Č e s t n e p r e h l a s u j e m**,

že dodanie predmetu zmluvy o dielo, ktorým je „Rekonštrukcia miestnych komunikácií – Nitra Chrenová“ zabezpečíme výhradne vlastnými kapacitami.

*alebo (ponechá sa iba správna verzia)*

že dodanie predmetu zmluvy o dielo, ktorým je „Rekonštrukcia miestnych komunikácií – Nitra Chrenová“ zabezpečíme vlastnými kapacitami a prostredníctvom nižšie uvedeného subdodávateľa/subdodávateľov:

|  |  |
| --- | --- |
| **Subdodávateľ 1\*:**Predmet subdodávky: |  |
| Podiel subdodávky (%): |  |
|   |   |  |
| **Obchodné meno** |   |
| Adresa sídla |   |
| IČO |   |
| **Osoba/osoby oprávnená/é konať za subdodávateľa \*** |
| 1. | Meno a priezvisko |   |
| 2. | Meno a priezvisko |   |

*\*Poznámka: použije sa toľkokrát, koľkokrát je to potrebné.*

Neoddeliteľnú súčasť tohto prehlásenia tvorí/tvoria čestné vyhlásenie/vyhlásenia subdodávateľa/subdodávateľov o skutočnosti, že spĺňa/spĺňajú podmienky účasti podľa § 32 ods. 1 písm. e) a f) zákona o verejnom obstarávaní a že neexistujú dôvody na jeho/ich vylúčenie podľa § 40 ods. 6 písm. a) až h) a ods. 7 zákona o verejnom obstarávaní.

Som/sme si vedomý/í právnych následkov, v prípade zistenia nepravdivých údajov v tomto vyhlásení.

V ................, dňa ......................................................

 podpis (meno, funkcia a názov spoločnosti)